Nei. Vi har ekstremt fokus på å bruke standardiserte og “åpne” komponenter, og alt bygges på anerkjente og bunnsolide elementer. Som operativsystem bruker vi primært Ubuntu Server, og noe RedHat Enterprise. Som database bruker vi PostgreSQL til Flow Retail og MySQL til Shopware. Vi bruker VMware til virtualisering, der vi raskt og enkelt kan flytte virtuelle servere mellom fysiske servere i forhold til vedlikehold, samt opp- og eventuelt nedskalere på kapasitet løpende ved behov. Vi bruker primært Hewlett Packard som produsent av servere, i tillegg til noe fra Dell. Servere er primært Enterprise-grade ProLiant DL-360 Gen10.  Vi bruker SAN som primær-lagring, og bruker da Hewlett Packard Nimble til dette. Vi utvikler alt in-house, og våre utviklere skriver primært i Golang og Flutter/Dart for Flow Retail og PHP for Shopware, så vi bruker standard runtimes i driftsmiljøet for å støtte dette. Vi bruker Git som versjonskontroll av all kode, og i tillegg til egne deployment-rutiner i driftsmiljøet bruker vi Github. Vi er store OpenSource-tilhengere og forsøker alltid å bruke åpen kildekode-løsninger der det er mulig, og vi anslår at over 90% av programvaren i driftsmiljøene våre er basert på åpen kildekode.